**ZAPISNIK**

sa 34. sjednice Izvršnog odbora Zajednice sportskih udruga Grada Pazina (u nastavku: Zajednica), održane 04.06.2018. godine, s početkom u 20:00 sati, u Školsko–gradskoj sportskoj dvorani u Pazinu.

Sjednici su prisustvovali članovi Izvršnog odbora: Lucijan Ujčić, Neven Ćus, Damir Milanović i Armando Belac, predsjednik Nadzornog odbora Zajednice Roberto Ladavac i Tajnik Zajednice Patrick Rabar. Zbog osobnih razloga na sjednici nije prisustvovao član Izvršnog odbora: Zoran Bravar.

Za sjednicu je predložen slijedeći dnevni red:

**DNEVNI RED**

1. Otvaranje sjednice i provjera valjanosti mandata
2. Izbor zapisničara i dva ovjerovitelja zapisnika
3. Verifikacija zapisnika sa 33. sjednice Izvršnog odbora
4. Razmatranje i donošenje procedure za provedbu izbora Predsjednika, Izvršnog odbora i Likvidatora Zajednice
5. Određivanje termina za sazivanje izborne Skupštine
6. Razmatranje i donošenje Pravilnika o obradi i zaštiti podataka
7. Razmatranje i donošenje odluke o imenovanju službenika za zaštitu podataka i Izvješće o imenovanju službenika
8. Pravilnik o čuvanju gradiva
9. Razno, prema potrebi

Predloženi dnevni red jednoglasno je prihvaćen.

**ZAKLJUČCI**

1. Lucijan Ujčić otvara sjednicu i konstatira da postoji kvorum za donošenje pravovaljanih zaključaka, pozdravlja sve prisutne te predlaže raspravu po predloženom dnevnom redu.
2. Na prijedlog predsjedavajućeg jednoglasno su izabrani:
	1. za zapisničara Patrick Rabar.
	2. za ovjerovitelje zapisnika Armando Belac i Damir Milanović.
3. Zapisnik sa 33. sjednice Izvršnog odbora Zajednice, usvojen je jednoglasno.
4. Roberto Ladavac pojasnio je postojeće odredbe iz akata Zajednice za provedbu izbora za tijela Zajednice. Mandat članovima Skupštine, predsjedniku Skupštine, članovima Izvršnog i Nadzornog odbora, te Likvidatoru istječe 3. srpnja 2018. godine. S obzirom da u postojećem Statutu Zajednice i Poslovniku o radu Skupštine Zajednice, nije jasno razrađena procedura, Izvršni odbor predlaže da se da se izradi procedura, koja će se usvojiti na sljedećoj sjednici Izvršnog odbora. Procedura će biti objavljena na web stranici Zajednice i dostaviti će se svim članicama na znanje.
5. Datum održavanja Izborne Skupštine nije se definirao, ali nakon donošenje izborne procedure na slijedećoj sjednici Izvršnog odbora koja će se održati u roku od 15 dana, biti će utvrđen i datum održavanja Izborne Skupštine.
6. Pravilnik o obradi i zaštititi osobnih podataka je jednoglasno usvojen i poslat će se svim članicama Zajednice.
7. Za Službenika za zaštitu podataka Predsjednik Zajednice imenovao je Tajnika Zajednice, Patricka Rabara.
8. Razmatran je Nacrt Pravilnika o čuvanju gradiva, a njegovo usvajanje biti će na narednim sjednicama Izvršnog odbora. Pravilnik će stupiti na snagu kada ga odobri Državni arhiv.
9. Pod točkom razno razmatralo se financijsko stanje Zajednice. Prema podacima iz priložene tablice, iz Proračuna Grada Pazina uplaćeno je za prvih pet mjeseci tek 49% planiranih sredstava. Budući su troškovi energenata (dizel gorivo za dva kombi vozila Zajednice) znatno viši od uplaćenih sredstava iz proračuna (ali i od planiranih) Izvršni odbor je donio odluku da Zajednica do nove uplate sredstava za nabavku energenata, prekida punjenje goriva za kombi vozila, te će u tom razdoblju klubovi sami kupovati gorivo. Članovi Izvršnog odbora odlučili su da se dopis o financijskom stanju Zajednice dostavi Gradu Pazinu, sa priloženom tablicom koja sadržava podatke o planiranim sredstvima iz Proračuna, uplaćenim sredstvima prema zahtjevima Zajednice i ostvarenim rashodima za prvih pet mjeseci u 2018. godini, te će se tražiti očitovanje Grada o razlozima nedospjelih sredstava, koje iznose 226.605,40 kn.

Sjednica je završila u 22:30 sati.

Broj: 15/1/2018

Pazin, dana 04. lipnja .2018. godine

 **Zapisničar**  **Ovjerovitelji zapisnika** Patrick Rabar Armando Belac

 Damir Milanović

**Predsjednik**

Lucijan Ujčić